નવસારી રેલવે સ્ટેશને મુસાફરોને પડેલ અગવડતામાં ‘માનવતાની મહેંક’ પણ પ્રસરી હતી. નવસારી રેલવે સ્ટેશને દાદર ભૂજ એક્સપ્રેસ સવારે 9 થી સાંજે 5 વાગ્યા સુધી 8 કલાક થોભી હતી. આ ટ્રેન ઉપરાંત મહારાષ્ટ્ર સંપર્ક ક્રાંતિ ટ્રેનના મુસાફરોની વ્હારે નવસારીની સેવાભાવી સંસ્થા યંગસ્ટાર ઓફ નવસારી અને જૈન અગ્રણી ભુરાભાઇ શાહ આવ્યા હતા. તેમના દ્વારા મુશ્કેલીમાં મુકાયેલ 500 જેટલા મુસાફરોને ફુડ પેકેટ આપવામાં આવ્યા હતા.